Man verdrink tydens doopseremonieArgieffoto Chris Botha, woordvoerder van Netcare 911, het gesê paramedici is na ŉ verdrinking by Umdloti-strand aan die noordkus uitgeroep . “Volgens omstanders was die man besig om gedoop te word toe hy deur golwe omgeslaan en in die see ingetrek is,” het Botha gesê. “Lewensredders het ingeswem en die man, wat toe reeds bewusteloos was, op die stand getrek. Hulle het dadelik begin om mond-tot-mond-asemhaling toe te pas totdat noodpersoneel arriveer het.” Volgens Botha het die paramedici alles in hul vermoë gedoen om die man te probeer bybring, maar hy is later op die toneel dood verklaar.